**Stjepan Abrlić Steva** (Drežnik, 1913 — Lisović, 1943), učesnik Narodnooslobodilačke borbe (NOB) i narodni heroj Jugoslavije.

Biografija
----------

Rođen je 10. 4. 1913. godine u selu Drežniku, kod Karlovca. Nekoliko godina pred rat, Stjepan je radio u Beogradu kao kamenorezački radnik. Pre odlaska u Kosmajski partizanski odred, avgusta 1941 godine, kao član jedne od diverzantskih grupa u okupiranom Beogradu učestvovao je u paljenju okupatorske štampe, kamiona i garaža; vršio je i druge slične akcije.

Po dolasku u odred bio je najpre borac, a zatim desetar. Posle prve neprijateljske ofanzive, krajem 1941 godine, prešao je sa Odredom u Sandžak, ali se februara 1942. godine vratio i uskoro postao kurir između Okružnog komiteta KPJ za Mladenovac i srezova Šumadije.

Bio je jedan od najhrabrijih boraca u Odredu. Odred mu je poveravao najteže zadatke i uvek bio siguran da će ih on izvršiti. Prilikom povratka odreda iz Sandžaka, u okolini Valjeva i Rudnika, u selu Trešnjevici, svojim primerom je povukao sve borce da jurišaju na nadmoćnijeg neprijatelja. Polovinom februara 1942 godine, u selu Živkovcu, Odred se noću, iznenada, sukobio se sa jakim četničkim snagama. Snalažljiv i hladnokrvan, Steva je prvi počeo da baca bombe na četnike. Pridružili su mu se i ostali partizani. Za nepun čas bilo je razbijeno pet stotina četnika. Istakao se, isto tako, i u borbama u Beljini i Dučini. Kao kurir, Steva se neumorno i neustrašivo probijao kroz zasede i fašistička uporišta uspostavljajući i održavajući prekinute veze između Mladenovca i Šumadije. Radio je i na prebacivanju boraca iz Beograda i drugih mesta u odred. Desetine boraca, zahvaljujući njemu, uspešno su se prebacile u partizane.

Kada je veza Kosmaj - Šumadija bila učvršćena, Steva je, početkom 1943 godine, bio određen za političkog komesara jedne čete Kosmajskog partizanskog odreda. Aprila 1943 godine četu su u selu Lisoviću, kod Barajeva, napale i opkolile jake snage Nemaca i ljotićevaca. Pri proboju iz obruča Steva je, nalazeći se u prvim linijama čete, u jurišu poginuo.

Ukazom predsednika Federativne Narodne Republike Jugoslavije Josipa Broza Tita, 9. 10. 1953 godine, proglašen je za narodnog heroja.

Literatura
----------


|  |  |
| --- | --- |
| Partizanska spomenica 1941. | Portal NOBSegment isključivo posvećen **Narodnooslobodilačkoj borbi.** |

* „Narodni heroji Jugoslavije". Beograd: Mladost. 1975.

Vanjske veze
------------

* Abrlić *Juraja* Stjepan - Steva Arhivirano 2021-04-20 na Wayback Machine-u

| * p
* r
* u
Flag of Socijalistička Federativna Republika Jugoslavija Narodni heroji sa Korduna Flag of Hrvatska |
| --- |
| Narodni heroji Jugoslavije rođeni na teritoriji Korduna, kao i oni koji su politički ili vojno delovali na ovom području: |
| 
 Stjepan Abrlić  **•**  Đuro Baić  **•**  Mijo Benić  **•**  Dušan Vergaš  **•**  Nikola Vidović  **•**  Simo Vučinić  **•**  Božidar Dakić  **•**  Milisav Dakić  **•**  Pavle Jakšić  **•**  *Rade Janjanin*  **•**  *Vjekoslav Klobučar*  **•**  Miloš Kljajić  **•**  Nikola Kukić  **•**  *Milan Marković*  **•**  Miloš Matijević  **•**  *Stjepan Milašinović*  **•**  Joco Miljković  **•**  Milan Mraović  **•**  Gojko Nikoliš  **•**  Bogdan Oreščanin  **•**  Dušan Pekić  **•**  Mirko Poštić  **•**  Ivan Sabljak  **•**  Joco Tarabić  **•**  *Marijan Čavić*  **•**  Milan Čakširan  **•**  *Adolf Štajnberger*  **•**  Miloš Šumonja 
 | Spomenik NOB-u na Petrovoj gori |